Liite

Rinnakkaisteksti

LUONNOS - Valtioneuvoston asetus

Yhdistyneiden Kansakuntien yhteydessä toimivasta Euroopan kriminaalipoliittisesta instituutista

| *Voimassa oleva asetus* | *Ehdotus* |
| --- | --- |
|  |  |
| Instituutin henkilökunta ja sen tehtävät  1 §  *Yhdistyneiden Kansakuntien yhteydessä toimivassa Helsingin kriminaalipoliittisessa instituutissa on sopimuspalkkainen johtajan virka.*  *Instituutissa on erikoistutkijan, suunnittelijan ja toimistosihteerin virkoja. Tulo- ja menoarvion rajoissa instituutissa voi olla myös muita vakinaisia virkamiehiä sekä lisäksi tilapäisiä virkamiehiä ja työsopimussuhteessa olevaa henkilökuntaa.*  *Edellä tarkoitetun* henkilökunnan lisäksi instituutissa voi olla Yhdistyneiden Kansakuntien pääsihteerin nimittämiä tilapäisiä asiantuntijoita. | (kumotaan väliotsikko)  1 §  Henkilökunta  (kumotaan 1 mom.)  (kumotaan 2 mom.  *Yhdistyneiden Kansakuntien kanssa Yhdistyneiden Kansakuntien yhteydessä toimivan Helsingin kriminaalipoliittisen instituutin perustamisesta tehdyn sopimuksen eräiden määräysten hyväksymisestä sekä sopimuksen soveltamisesta annetun lain (41/1982) 4 §:ssä tarkoitetun henkilöstön lisäksi Yhdistyneiden Kansakuntien yhteydessä toimivassa Euroopan kriminaalipoliittisessa* instituutissa, jäljempänä instituutti, voi olla Yhdistyneiden Kansakuntien pääsihteerin nimittämiä tilapäisiä asiantuntijoita. |

|  |  |
| --- | --- |
| 2 §  Instituutin johtajan tehtävät on määrätty Suomen hallituksen ja Yhdistyneiden Kansakuntien välillä Yhdistyneiden Kansakuntien yhteydessä toimivan Helsingin kriminaalipoliittisen instituutin perustamisesta tehdyn sopimuksen (SopS 42/82), jäljempänä sopimus, 3 artiklan B kappaleen 1 kohdassa. | 2 §  Johtajan tehtävät  Instituutin johtajan tehtävät on määrätty Suomen hallituksen ja Yhdistyneiden Kansakuntien välillä Yhdistyneiden Kansakuntien yhteydessä toimivan Helsingin kriminaalipoliittisen instituutin perustamisesta tehdyn sopimuksen (SopS 42/82), jäljempänä sopimus, 3 artiklan B kappaleen 1 *a alakohdassa*. |
| 3 §  *Instituutin johtajan ollessa estynyt hoitaa hänen tehtäviään, jollei johtajalle ole erikseen määrätty viransijaista, virassa vanhin erikoistutkija tai, tämänkin ollessa estynyt, virassa vanhin suunnittelija.*  *Johtajan poissa ollessa ei ilman painavia syitä saa tehdä sellaista ratkaisua tai päättää sellaisesta toimenpiteestä, joka saattaa poiketa instituutin toiminnassa aikaisemmin noudatetuista periaatteista*. | 3 §  Sijaiset  *Instituutin johtajan sijaisena toimivat työjärjestyksessä määrätyt virkamiehet.*  (kumotaan 2 mom.) |
| Henkilökunnan kelpoisuusehdot  4 §  *Instituutin johtajalta ja erikoistutkijalta vaaditaan ylempi korkeakoulututkinto sekä kriminaalipolitiikan ja- kriminologisen tutkimuksen hyvä tuntemus. Instituutin johtajalta vaaditaan lisäksi perehtyneisyyttä hallintoon sekä kansainväliseen yhteistyöhön instituutin toimialalla.*  *Suunnittelijalta vaaditaan virkaan soveltuva korkeakoulututkinto sekä kokemusta instituutin toimialan suunnittelutehtävissä tai viran hoitamisessa tarvittava erityinen kielitaito.*  5 §  Instituutin muulla kuin 4 §:ssä tarkoitetulla virkamiehellä tulee olla sellainen taito ja kyky, jota viran *menestyksellinen*hoitaminen edellyttää.  Tilapäisten virkamiesten ja työsopimussuhteessa olevien työntekijöiden kelpoisuusehdoista on voimassa, mitä kelpoisuusehdoista vastaavaan vakinaiseen virkaan on säädetty. | (kumotaan väliotsikko)  4 §  Johtajan erityiset kelpoisuusvaatimukset  *Instituutin johtajan kelpoisuusvaatimuksena on ylempi korkeakoulututkinto, hyvä perehtyneisyys kriminaalipolitiikkaan, kriminologiseen tutkimukseen ja kansainväliseen yhteistyöhön instituutin tehtäväalalla sekä käytännössä osoitettu johtamistaito ja johtamiskokemus.*  (kumotaan 5 §, erit. kelpoisuusvaatimuksia muulle henkilökunnalle ei ainakaan tässä vaiheessa säädetä) |
| Henkilökunnan ottaminen ja virkavapaus  6 §  Instituutin johtajan ja muiden vakinaisten virkamiesten nimittämisestä on säädetty Yhdistyneiden Kansakuntien kanssa Yhdistyneiden Kansakuntien yhteydessä toimivan Helsingin kriminaalipoliittisen instituutin perustamisesta tehdyn sopimuksen eräiden määräysten hyväksymisestä sekä sopimuksen soveltamisesta annetun lain muuttamisesta annetussa laissa (710/87).  *Johtaja nimitetään määräajaksi, enintään kolmeksi vuodeksi kerrallaan. Johtajan virka täytetään sitä haettavaksi julistamatta.*  7 §  *Oikeusministeriö ottaa erikoistutkijan ja suunnittelijan viran haltijoita vastaavan työsopimussuhteisen henkilökunnan, jos työsopimussuhde on tarkoitettu kestämään yli neljä kuukautta.*  *Instituutin johtaja voi käytettävissä olevien määrärahojen puitteissa ottaa tilapäisiä virkamiehiä ja muun kuin 1 momentissa tarkoitetun työsopimussuhteessa olevan henkilökunnan*. | (kumotaan väliotsikko ja 6 §)  uusi 5 §  Henkilökunnan nimittäminen  Instituutin johtajan ja muiden vakinaisten virkamiesten nimittämisestä on säädetty Yhdistyneiden Kansakuntien kanssa Yhdistyneiden Kansakuntien yhteydessä toimivan Helsingin kriminaalipoliittisen instituutin perustamisesta tehdyn sopimuksen eräiden määräysten hyväksymisestä sekä sopimuksen soveltamisesta annetussa laissa (Sops 710/87).  *Instituutin johtaja nimitetään enintään viideksi vuodeksi kerrallaan.*  *Instituutin johtaja nimittää yhteensä enintään vuoden kestävään määräaikaiseen virka- tai työsopimussuhteeseen. Oikeusministeriö nimittää tätä pidempään määräaikaiseen virka- tai työsopimussuhteeseen.*  (kumotaan 7 §, ks. uusi 5 § 3 mom.) |
| 8 §  *Virkavapautta instituutin johtajalle myöntää enintään kolmeksi kuukaudeksi oikeusministeriö ja sitä pitemmäksi ajaksi valtioneuvosto.*  *Virkavapautta muulle virkamiehelle sekä vapautuksen työtehtävistä työsopimussuhteiselle henkilökunnalle myöntää enintään kolmeksi kuukaudeksi johtaja ja sitä pitemmäksi ajaksi oikeusministeriö. (21.8.1987/712).* | (kumotaan 8 §, virkavapausasiat jatkossa kuten valtion virkamieslaissa ja –asetuksessa) |
| 9 § kumottu A:lla 1987/712  Erinäisiä säännöksiä  10 §  Instituutilla on oikeus ottaa vastaan tarkoitusperiensä edistämiseksi tarkoitettuja avustuksia ja lahjoituksia. *Niistä pidetään erillisiä tilejä.* | (kumotaan väliotsikko)  uusi 6 §  Avustukset  Instituutilla on oikeus ottaa vastaan tarkoitusperiensä edistämiseksi tarkoitettuja avustuksia ja lahjoituksia. |
| 11 §  Sopimuksen 3 artiklan A kappaleen 1 kohdassa tarkoitettu neuvottelukunta voi valita keskuudestaan yhden tai useamman varapuheenjohtajan.  Neuvottelukunta on päätösvaltainen, kun kokouksen puheenjohtajan lisäksi on läsnä vähintään yksi Yhdistyneiden Kansakuntien pääsihteerin määräämä jäsen ja kaksi valtioneuvoston määräämää jäsentä.  Neuvottelukunta voi jakautua instituutin *johtosäännön nojalla* jaostoihin neuvottelukunnalle kuuluvien asioiden valmistelua varten. | uusi 7 §  Neuvottelukunnan toiminta  Sopimuksen 3 artiklan A kappaleen 1 kohdassa tarkoitettu neuvottelukunta voi valita keskuudestaan yhden tai useamman varapuheenjohtajan.  Neuvottelukunta on päätösvaltainen, kun kokouksen puheenjohtajan lisäksi on läsnä vähintään yksi Yhdistyneiden Kansakuntien pääsihteerin määräämä jäsen ja kaksi valtioneuvoston määräämää jäsentä.  Neuvottelukunta voi jakautua instituutin *työjärjestyksen nojalla* jaostoihin neuvottelukunnalle kuuluvien asioiden valmistelua varten. |
| 12 §  Neuvottelukunnan suomalaiselle jäsenelle ja instituutin henkilökuntaan kuulumattomalle suomalaiselle asiantuntijalle suoritettavasta matkakustannuksen korvauksesta, päivärahasta ja kokouspalkkiosta *on voimassa, mitä valtion komiteoista on määrätty.* Kokouspalkkio suoritetaan kuitenkin kokousajankohdasta riippumatta sen suuruisena kuin kokonaan virka-ajan ulkopuolella pidetyistä kokouksista on määrätty.  Neuvottelukunnan puheenjohtajalle, ulkomaalaiselle jäsenelle ja asiantuntijalle suoritettavan matkakustannuksen korvauksen ja palkkion määrää instituutti. | uusi 8 §  Neuvottelukunnan jäsenille suoritettavat korvaukset  *Neuvottelukunnan puheenjohtajalle ja jäsenelle maksettavaan päivärahaan ja matkakustannusten korvaukseen sovelletaan valtion matkustussääntöä ja sen soveltamisesta annettuja määräyksiä ja ohjeita.*  (kumotaan 2 mom.) |
| 13 §  Oikeusministeriön on toimitettava sopimuksen 3 artiklan B kappaleen 1 kohdassa tarkoitetut toimintasuunnitelma, vuosikertomus ja ehdotus instituutin tulo- ja menoarvioksi *ulkoasiainministeriölle* Yhdistyneiden Kansakuntien sihteeristölle edelleen toimittamista varten. | uusi 9 §  Eräiden asiakirjojen toimittaminen Yhdistyneille Kansakunnille  Oikeusministeriön on toimitettava sopimuksen 3 artiklan B kappaleen 1 kohdassa tarkoitetut toimintasuunnitelma, vuosikertomus ja ehdotus instituutin tulo- ja menoarvioksi *ulkoministeriölle* Yhdistyneiden Kansakuntien sihteeristölle edelleen toimittamista varten. |
| 14 §  Instituutin toiminnasta ja hallinnosta voidaan antaa tarkemmat määräykset *johtosäännössä, jonka oikeusministeriö vahvistaa instituutin johtajan esityksestä.* | (kumotaan 14 §, ks. lain 6 § 2 mom. työjärjestys) |
| 15-16 § kumottu A:lla 988/2000 ja A:lla 712/1987  17 §  *Tämä asetus tulee voimaan 1 päivänä syyskuuta 1982.*  *Ennen tämän asetuksen voimaantuloa voidaan ryhtyä instituutin toiminnan aloittamiseksi tarvittaviin toimiin.* | 10 §  Voimaantulo  Tämä asetus tulee voimaan päivänä kuuta 20 . .  Tällä asetuksella kumotaan Yhdistyneiden Kansakuntien yhteydessä toimivasta Helsingin kriminaalipoliittisesta instituutista annettu asetus (630/1982). |